nvidia/miracl-vision huggingface dataset:
तेनाली रामा

तेनाली रामाकृष्णा (तेलुगु: తెనాలి రామకృష్ణ) जो विकटकवि (विदूषक), चार वेद पारंगत तत्ववेत्ता, राज सलाहकार के रूप में जाने जाते थे,आंध्र प्रदेश के एक तेलुगु कवि थे। वे अपनी कुशाग्र बुद्धि और हास्य बोध के कारण प्रसिद्ध हुये। तेनाली विजयनगर साम्राज्य (१५०९-१५२९) के राजा कृष्णदेवराय के दरबार के अष्टदिग्गजों में से एक थे। विजयनगर के राज-पुरोहित तथाचार्य रामा से शत्रुता रखते थे। तथाचार्य और उसके शिष्य धनीचार्य और मनीचार्य तेनाली रामा को सन्कट में फसाने के लिए नई-नई तरकीबें प्रयोग करते थे पर तेनाली रामा उन तरकीबों का हल निकाल लेते थे। तेनाली रामालिंगाचार्युलु का जन्म १६वीं सदी के प्रारंभ में थुमुलुरु नामक गाँव में एक तेलुगु भट्ट ब्राह्मण परिवार में हुआ था । हालांकि लोकप्रिय धारणानुसार उनका जन्म तेनाली में हुआ था। उनका जन्म नाम गरालपति रामाकृष्णा शर्मा था। उनके पिता गरालपति रामैया तेनाली नगर के रामलिंगेस्वर स्वामी मंदिर में पुरोहित थे। रामैया का निधन रामकृष्ण के बाल्यकाल में ही हो गया था, जिसके पश्चात उनकी माता लक्षम्मा तेनाली नगर लौट कर अपने भाई के साथ रहने लगीं। रामाकृष्णा अपने मामा के नगर में ही बड़े हुये और रामाकृष्णा के नाम से जाने जाने लगे। तेनालीरामा ने बाल्यकाल में कोई औपरचारिक शिक्षा नहीं पाई, परंतु ज्ञान की क्षुधा के कारण वे बाद में प्रकांड विद्वान बनें। एक सुपरिचित लोक कथा के अनुसार शैव होने के नाते तेनालीरामा को वैष्णव विद्वान अपना शिष्य बनाने से इंकार करते रहे। एक बार जब वे मारे मारे फिर रहे थे तब एक मुनि ने उन्हें माँ काली की साधना करने का सुझाव दिया। तेनालीरामा की भक्ति से प्रसन्न हो काली ने उन्हें दर्शन दिये और रामा को दो कटोरे दिए पहले कटोरे में दही था जो धन के लिए था व दूसरे में दूध था जो बुद्भीमता के लिये था। देवी ने रामा को कहा के कोई एक कटोरा लेले तो रामा ने दोनो ही ले लिये जिससे रामा महा-धनवान व महा-बुद्धिमान बना गया। तेनाली रामाकृष्णा ने हिन्दू धर्म पर रचनायें की हैं। कहा जाता है कि वे मूल रूप से शैव थे और रामलिंग के नाम से जाने जाते थे पर बाद में उन्होंने वैष्णव धर्म अपना कर अपना नाम रामकृष्ण रख लिया।
वसंतदादा पाटील

वसंतदादा पाटील (१३ नवंबर १९१७ - १ मार्च १९८९, वसंतराव पाटील) सांगली, महाराष्ट्र के एक भारतीय राजनीतिज्ञ थे। वह भारतीय राष्ट्रीय कांग्रेस के राजनीतिज्ञ थे। वह १७ मई १९७७ से १८ जुलाई १९७८ और फिर से २ फरवरी १९८३ से १ जून १९८५ तक महाराष्ट्र के मुख्यमंत्री थे। उन्होंने १९८५ से १९८७ तक राजस्थान के राज्यपाल के रूप में भी कार्य किया।
मार्शल मैक्लुहान

मार्शल मैक्लुहान (२१ जुलाई १९११ - ३१ दिसंबर १९८०) एक कनाडाई प्रोफेसर, दार्शनिक और बौद्धिक थे। उनका काम मीडिया अध्ययन के मुख्य स्तंभों में से एक के रूप में देखा जाता है, साथ ही विज्ञापन और टेलीविजन उद्योगों में व्यावहारिक तरीके से उपयोग में भी आता है। वे वाक्यांश "ग्लोबल विलेज" (वैश्विक गांव) के जनक हैं। हर्बर्ट मार्शल मैक्लुहान का जन्म 21 जुलाई 1911 को एडमोंटन, अल्बर्टा, में हुआ था। एल्सी नाओमी (नी हॉली) के बेटे और हर्बर्ट अर्नेस्ट मैक्लुहान दोनों ही कनाडा में पैदा हुए थे। उसका भाई मौरिस दो साल बाद पैदा हुआ था। "मार्शल" उनकी ममिया दादी का सरनेम था। उनकी माँ एक बैपटिस्ट स्कूल की शिक्षिका थीं जो बाद में एक अभिनेत्री बन गई। उनके पिता मेथोडिस्ट थे और एडमोंटन में उनका एक रीयल एस्टेट का व्यवसाय था। विश्व युद्ध प्रथम में विफल होने पर व्यापार भी विफल हो गया और मैक्लुहान के पिता ने उन्हें कनाडाई सेना में भर्ती करा दिया। एक साल की सेवा के बाद, उन्होंने इन्फ्लूएंजा करार किया और कनाडा में बने रहे, सीमा रेखाओं से दूर। 1915 में सेना से अपने निर्वहन के बाद, मैक्लुहान परिवार को लेकर विनीपेग, मैनिटोबा में चले गए, जहाँ मार्शल बड़ा हुआ और स्कूल गया, 1928 में मैनिटोबा विश्वविद्यालय में दाखिला लेने से पहले वह केल्विन टेक्निकल स्कूल में पढ़ रहे थे।
जनता दल (सेक्युलर)

www.jds.org.in जनता दल (सेक्युलर) भारत का एक राजनैतिक दल है जिसके नेता भारत के पूर्व प्रधानमन्त्री एच. डी. देवेगौड़ा हैं। यह दल कर्नाटक और केरल में प्रान्तीय दल के रूप में पंजीकृत है। इसकी स्थापना १९९९ में जनता दल से टूटकर हुई।
दोषमार्जन

दोषमार्जन (Debugging) उस प्रक्रिया को कहते हैं जिसमें किसी कम्प्यूटर प्रोग्राम या कम्प्यूटर तंत्र में निहित उन गलतियों को निकाला और उनका उचित समाधान प्रस्तुत किया जाता है जिनके कारण वह प्रोग्राम या तन्त्र ठीक से कार्य नहीं कर पा रहा होता है।
थर्मापायली का युद्ध

थर्मापायली का युद्ध ग्रीस के दूसरे फारसी आक्रमण के दौरान स्पार्टा के राजा लियोनीदास के नेतृत्व में यूनान नगर-राज्य के संगठन और क्षयार्षा के हख़ामनी साम्राज्य के मध्य हुआ।
सैयद शहाबुद्दीन सल्फ़ी फिरदौसी

मौलाना सैयद शहाबुद्दीन सल्फ़ी फिरदौसी (जन्म: 1956) एक प्रसिद्ध इस्लामी विद्वान, लेखक और सामाज सेवक हैं। सोलापुर में स्थित अतहर ब्लड बैंक और मस्जिद अल-सलाम के संस्थापक अध्यक्ष हैं। आप ने उर्दू में पैगंबर मुहम्मद की जीवनी (सीरत) सहित कई पुस्तकें लिखीं हैं। मौलाना सैयद शहाबुद्दीन का जन्म 1956 में जिला दरभंगा, बिहार के एक गांव बाबू सलीमपुर के एक धार्मिक परिवार में हुआ। शेख ताजुद्दीन मदारी दरभंगवी, बिहार के एक बुजुर्ग सुफी अापके पूर्वजों में से हैं। 1971 में इस्लामी विद्यालय दारूल उलूम अहमदीया सलफिया, दरभंगा से अपनी पढ़ाई पूरी की और 1981 में सोलापुर चले आने के बाद एक पुस्तिका 'मेरी नमाज़' लिखी। मौलाना सैयद शहाबुद्दीन सल्फ़ी फिरदौसी ने सोलापुर शहर में एक सार्वजनिक ट्रस्ट "अथर माइनॉरिटीज सोशल एंड वेलफेयर एसोसिएशन"(अथर अल्पसंख्यक सामाजिक और कल्याण संघ) के अंतर्गत अथर ब्लड बैंक (अथर रक्त कोष) की स्थापना की। 02 जून 2012 को तत्कालीन ऊर्जा मंत्री (भारत) श्री सुशील कुमार शिंदे ने बैंक का उद्घाटन किया। मौलाना ने सोलापुर के अम्बेडकर नगर में एक मस्जिद 'मस्जिद अल-सलाम' भी बनायी है। आप ने निम्नलिखित किताबें लिखी हैं, मौलाना फ़िरदेसी मुस्लिम समाज में महिलाओं के सामाजिक मुद्दों और उत्पीड़न के बारे में बहुत मुखर रहे हैं और एक बार में तीन तलाक और हलाला की निंदा करते हो एस उन्हें गैर इस्लामी और महिलाओं पर जुल्म ढाना कहा है। असग़र अली इंजीनियर ने अक्टूबर 2002 में सोलापुर दंगों के दौरान मौलाना फ़िरदेसी द्वारा निभाई गई भूमिका की सराहना की। नवंबर 2002 के 'सेक्युलर पर्स्पेक्टिव' अंक में उन्होंने लिखा, "यह भी यहां उल्लेख किया जाना चाहिए कि मौलाना शाहबुद्दीन सलफ़ी द्वारा निभाई गई भूमिका बहुत प्रशंसनीय थी। उन्होंने सहारनगर और आसनगर क्षेत्र में मुस्लिम युवाओं को रोका अन्यथा मुसलमानों को अधिक नुकसान होता। मुसलमान युवक उनके व्यवहार में काफी हिंसक थे किंतु मौलाना और पुलिस आयुक्त श्री मोरे ने संयम और ज्ञान का प्रयोग किया और स्थिति को बचाया। मौलाना ने इन क्षेत्रों में कई हिंदू जीवन की रक्षा की।"
वस्तु बाजार

वस्तु बाजार (commodity market) उस बाजार को कहते हैं जिसमें प्राथमिक अर्थव्यवस्था की वस्तुएँ खरीदी-बेची जाती हैं न कि निर्मित वस्तुएँ। इसके अन्तर्गत कृषि उत्पाद (गेहूँ, धान, कॉफी, चीनी soyabeen आदि) तथा खनन से प्राप्त वस्तुएँ जैसे सोना, कच्चा तेल आदि का व्यापार होता है।
कलकत्ता का सम्मेलन

कोलकाता का सम्मेलन 19 वी सदी की एक सन्धि थी जो चिंग राजवंश और ग्रेट ब्रिटेन और आयरलैंड का यूनाइटेड किंगडम केबीच में। यह सन्धि तिब्बत और भारतीय के बीच की सीमाओं से संबंधित था। भारत के गवर्नर जनरल, लॉर्ड लांसडाउन और चीनी अम्बन (तिब्बत में निवासी), शेंग ताई, ने 17 मार्च 1890 को कोलकाता, भारत में हस्ताक्षर किया।
ट्रांसफ्लुथ्रिन

ट्रांसफ्लुथ्रिन एक कीटनाशक है। इसमें आणविक सूत्र C15H12Cl2F4O2 है। ट्रांसफ्लुथ्रीन का उपयोग मक्खियों, मच्छरों और तिलचट्टों के खिलाफ घर के अन्दर के वातावरण में किया जा सकता है। इसका प्रयोग छोटे-छोटे यंत्रों से किया जाता है। ट्रांसफ्लुथ्रिन के बारे में विशेषज्ञों की राय यह है कि तरल रसायन को एक सीमित स्तर तक ही मिलाया जा सकता है ताकि आदमी के स्वास्थ्य पर इसका विपरीत असर न हो, लेकिन अच्छा परिणाम दिखाने के लिए कई बार कम्पनी रसायन का स्तर बढ़ा देती हैं। इसे बच्चो के पहुंच से दूर रखे
खेल इंडिया ट्रस्ट

खेल इंडिया ट्रस्ट बडौत में शुरू किया गया एक ऐसा ट्रस्ट हैं जो भिन्न भिन्न प्रकार के खेलो से जुड़े खिलाडियों को प्रोत्साहित करने हेतु एवं नौजवान पीढ़ी को खेल सभ्यता से जोड़ने हेतु बनाया गया हैं। जुलाई 2016 से इस ट्रस्ट की शुरुआत, ट्रस्ट के अध्यक्ष भगत सिंह तोमर ने की। भगत सिंह तोमर स्वयं राष्ट्रिय स्तर के रायफल शूटिंग खेल के खिलाडी रह चुके हैं। खेल इंडिया ट्रस्ट निशानेबाजी, तीरंदाजी, वुशु और कबड्डी जैसे खेलो में खिलाडियों को प्रोत्साहित कर रहा हैं। पिछले साल, सितम्बर माह में खेल इंडिया ट्रस्ट की प्रबंधन समिति ने चार होनहार निशानेबाजों को गोद लेकर उनकी प्रतिभा को तराशने का निर्णय लिया। सितम्बर 2016 में बड़ौत राइफल क्लब पर आयोजित कार्यक्रम में दर्जनों आवेदनों में से चार निशानेबाजों का चयन किया गया। ट्रस्ट के मुख्य संरक्षक अमित राय जैन, अध्यक्ष भगत सिंह, सचिव दीपक तोमर हैं। ट्रस्ट ने समूचे देश भर में अपने कार्य की रफ़्तार बढाने हेतु, भिन्न भिन्न राज्यों से भी प्रसिद्द खिलाडियों को अपने साथ जोड़ा हैं और इसमें मीरंग जमीर एक प्रसिद्द नाम हैं। मीरंग जमीर को रायफल शूटिंग खेल के लिए स्पोर्ट्स डायरेक्टर (इंडिया लेवल) बनाया गया हैं। ट्रस्ट के अध्यक्ष भगत सिंह तोमर के पास 17 वर्षो का रायफल शूटिंग ट्रेनिंग देने का एक विशाल अनुभव हैं। अतः खेल इंडिया ट्रस्ट, रायफल शूटिंग खेल में अच्छे परिणाम दे रही हैं। परन्तु, इसके आगे जाकर ट्रस्ट की वुशु खेल अकादमी भी बेहतर परिणाम देने लगी हैं। वुशु खेल के कोच, राज विपिन जोशिया के अथक प्रयास से टीम ने जिला स्तरीय प्रतियोगिता में पदक जीते। उत्तर प्रदेश में खेल इंडिया ट्रस्ट का मुख्य कार्यालय बडौत जिला बागपत में हैं। अब, ये ट्रस्ट उत्तराखंड में भी नौजवान खिलाडियों के प्रोत्साहन हेतु हरिद्वार में एक अकादमी खोल चुका हैं। खेल इंडिया ट्रस्ट ने शिवालिकनगर के एक कांप्लेक्स में खेल इंडिया शूटिंग ट्रेनिंग एकेडमी का शुभारंभ किया। एकेडमी शूटिंग प्रशिक्षण शिविर भी आयोजित कर रही है। शिविर में बच्चों और युवाओं को शूटिंग का प्रशिक्षण प्रदान किया जाएगा। ट्रस्ट का उद्देश्य बच्चों और युवाओं को निशानेबाजी का प्रशिक्षण प्रदान कर राष्ट्रीय और अन्तर्राष्ट्रीय स्तर पर उनकी प्रतिभा को निखारना है। यहाँ पर प्रदेश अध्यक्ष के रूप में मदन लाल को नियुक्त किया गया हैं।  खेल इंडिया शूटिंग ट्रेनिंग एकेडमी बडौत परिसर में 27 अगस्त, रविवार को आयोजित सम्मान समारोह में देहरादून मेें हुई 16 वी उत्तराखंड स्टेट शूटिंग चैंपियनशिप मेें पदक झटकने वाले विजेता शूटरों को सम्मानित किया गया। इस आयोजित सम्मान समारोह का शुभारंभ ट्रस्ट के मुख्य संरक्षक अमित राय जैन और ट्रस्ट के संस्थापक भगत सिंह ने संयुक्त रूप से दीप जलाकर किया। संस्थापक भगत सिंह ने बताया 17 से 24 अगस्त तक देहरादून में उत्तराखंड स्टेट शूटिंग चैंपियनशिप चली। इसमें खेल इंडिया शूटिंग ट्रेनिंग एकेडमी बडौत एवं हरिद्वार के शूटरों ने अच्छा प्रदर्शन कर 21 स्वर्ण पदक सहित कुल 56 पदक जीते। इनमेें अक्षित तोमर, विवेक तोमर, अभय तोमर, आयूस तोमर, दिग्विजय, उज्ज्वल सिंह, अनुज, अर्जुन, सूरज मान, शुभम, कुणाल, गुड्डन तोमर, विशुराज, पंकज राणा, सौरभ, राहुल तोमर, अंकुर, युवराज, कनिष्क, राजन, भगत सिंह, नवीन तोमर, दीपक, पुष्पेंद्र, मदनलाल, सूरज शामिल रहे। इन सभी विजेताओं ने सितंबर माह में मुंबई में होने वाली आल इंडिया शूटिंग चैंपियनशिप के लिए क्वालीफाई किया है। विजेता शूटरों को ट्राफी और प्रमाण पत्र देकर सम्मानित किया।
अम्बालाल साराभाई

अम्बालाल साराभाई (1890–1967) अहमदाबाद के प्रमुख उद्योगपति थे। उन्होने भारत के स्वतन्त्रता संग्राम में भी महत्वपूर्ण भूमिका निभाई। वे साराभाई समूह के संस्थापक थे जिसमें साराभाई टेक्स्टाइल्स, कैलिको टेक्स्टाइल मिल्स, साराभाई केमिकल्स एवं अन्य कम्पनियाँ आती हैं। इनके सहयोग से गांधी जी ने साबरमती आश्रम का निर्माण कराया था
स्नैपचैट

192.3 MB (iOS) स्नैपचैट (अंग्रेज़ी: Snapchat) एक तस्वीर और संदेश भेजने वाला मोबाइल एप है, जिसे इवान स्पीगल, बॉबी मुर्फी और रेगी ब्राउन ने बनाया है। इसकी एक खासियत ये है कि इसमें भेजा जाने वाला कोई भी संदेश अपने आप ही मिट जाता है। इसका विचार उन्हें स्टैनफोर्ड विश्वविद्यालय में पढ़ाई करते समय आया था, जिसके बाद मुर्फी ने इस एप को बनाया और ये एप जुलाई 2011 को आईओएस के लिए उपलब्ध हो गया। इस एप को सितम्बर में इसके नए नाम "स्नैपचैट" के साथ शुरू किया गया। तस्वीर भेजने के बाद अपने आप मिट जाने वाला विचार रेगी ब्राउन को आया था, इस बात को रेगी ने इवान स्पीगल को बताया, जिसे व्यापार का पहले से अनुभव था। उन दोनों ने अपने साथ बॉबी मुर्फी को मिला लिया, क्योंकि उसे एप बनाने का अनुभव था। कुछ महीने तक तीनों साथ काम करते रहे और 8 जुलाई 2011 को इन लोगों ने स्नैपचैट को "पिकाबू" नाम से आईओएस के लिए एप लांच कर लिया। इसके बाद स्पीगल और मुर्फी ने रेगी ब्राउन को कंपनी से बाहर कर दिया। इसके कुछ ही महीने बाद सितम्बर 2011 में इस एप को स्नैपचैट नाम से लांच किया गया। स्पीगल ने 2015 में कहा था कि स्नैपचैट "केवल अमीर लोगों के लिए है" और वे नहीं चाहते कि "इसका विस्तार गरीब देश जैसे भारत और स्पेन में हो"। इसके बाद से ही भारत के उपयोग करने वाले लोग इस एप को हटाने लगे और उसी के साथ साथ गूगल प्ले स्टोर और एपल के एप स्टोर में इस एप को सबसे कम रेटिंग "एक-सितारा" देने लगे। इस कारण स्नैपचैट का शेयर 1.5% तक गिर गया। उसके बाद स्नैपचैट ने कहा कि "स्नैपचैट सभी के लिए है और पूरी दुनिया में मुफ्त में डाउनलोड किया जा सकता है"। मार्च 2018 को इसमें रिहाना के बारे में एक पोल बनाया गया, जिसमें लिखा गया था कि "क्या आप क्रिस ब्राउन को मुक्का मारना चाहोगे या रिहाना को थप्पड़?" इसके बाद रिहाना ने स्नैपचैट के लिए कहा कि "वो घरेलू हिंसा पीड़ितों के लिए असंवेदनशील है" और अपने प्रशंसकों को स्नैपचैट हटाने को भी कहा था।
वेल्लोर किला

वेल्लोर किला (या वेल्लोर फोर्ट या दुर्ग) तमिल नाडु राज्य के वेल्लोर के केंद्र में स्थित है। किले में श्री जलागांडीश्‍वर मंदिर, एक मस्जिद, चर्च, मुतु मंडपम, प्रसिद्ध वेल्लोर ईसाई अस्पताल और राज्य सरकार संग्रहालय भी स्थित हैं। इसी किले में टीपू महल भी स्थित है और मान्यता यह भी है कि टीपू सुल्तान ब्रिटिश युद्ध के समय अपने परिवार के साथ कुछ समय यहां रहे थे। ब्रिटिश राज के दौरान वेल्लोर फोर्ट में कई शाही कैदियों जैसे कैंडी के अंतिम राजा विक्रम राजासिंहा और टीपू सुल्तान के परिवार के सदस्यों को रखा गया था। १८०६ के सिपाही विद्रोह की अग्नि सर्वप्रथम वेल्लोर किले में ही भड़की थी। वेल्लोर फोर्ट एक विख्यात पर्यटक आकर्षण है और राष्ट्रीय महत्व की एक ऐतिहासिक इमारत में गिना जाता है। किले की बाहरी दीवारों का निर्माण विशाल ग्रेनाइट के शिलाखण्डों से हुआ, जिसको चारों ओर से गहरी खाई घेरे हुए है। खाई में भरने के लिये जल की आपूर्ति सूर्यगुंटा जलाशय द्वारा की जाती है और यह दोहरी दीवारों से दृढ़ है। वर्तमान में इस किले का अनुरक्षण भारतीय पुरातत्व सर्वेक्षण विभाग के अधीन है।
भारतीय शेयर बाजार

भारतीय शेयर बाजार का अर्थ इन सभी से है-
केंद्रीय वैज्ञानिक उपकरण संगठन

केंद्रीय वैज्ञानिक उपकरण संगठन (सीएसआइओ), वैज्ञानिक तथा औद्योगिक अनुसंधान परिषद् (सीएसआइआर), नई दिल्ली के अधीन कार्यरत एक राष्ट्रीय अनुसंधान प्रयोगशाला है। सीएसआइओ, वैज्ञानिक एवं औद्योगिक उपकरणों के अनुसंधान, परिकल्पना तथा विकास में कार्यरत एक प्रमुख राष्ट्रीय प्रयोगशाला है। चण्डीगढ़ के सैक्टर 30 में स्थित सीएसआइओ लगभग 120 एकड़ के क्षेत्रफल में फैला है। सीएसआइओ परिसर में कार्यालय भवन, अनुसंधान एवं विकास प्रयोगशालाएं, इण्डो-स्विस प्रशिक्षण केन्द्र इत्यादि तथा एक आवासीय कालोनी है। सीएसआइओ की स्थापना योजना आयोग द्वारा स्थापित एक समिति की सिफारिशों पर 30 अक्तूबर, 1959 में की गई। प्रारंभ में इसका कार्यालय नई दिल्ली में सीएसआइआर भवन में था, जो वर्ष 1962 में चण्डीगढ़ में स्थानांतरित हुआ। कर्मशालाओं सहित चार मंजिला भवन का उद्घाटन दिसंबर, 1967 में भारत के तत्कालीन राष्ट्रपति डॉ. जाकिर हुसैन के कर-कमलों से हुआ। अनुसंधान एवं विकास प्रभागों, पुस्तकालय इत्यादि के लिए चार मंजिला एक अन्य खंड वर्ष 1976 में तैयार किया गया। संस्थान को प्रौद्योगिकी के क्षेत्र में चुनौतीपूर्ण एवं नवीन क्षेत्रों की विकास परियोजनाओं पर कार्य करने के अनुकूल बनाने के लिए 80 के दशक के दौरान प्रयोगषाला भवनों एवं मूल ढांचा सुविधाओं का आधुनिकीकरण किया गया। सीएसआइओ के पृथक्‌ प्रशासनिक खंड का उद्घाटन सितंबर, 1994 में सीएसआइआर के तत्कालीन महानिदेशक प्रो. एस. के. जोशी ने किया। समुचित रूप से प्रशिक्षित उपकरण प्रौद्योगिकीविदों की निरंतर बढ़ रही मांग को पूरा करने के लिए सीएसआइओ में स्विस फाउंडेशन फॉर टैक्नीकल असिस्टेंस, स्विट्जरलैंड के सहयोग से इण्डो-स्विस प्रशिक्षण केन्द्र की स्थापना की गई। इसका उद्घाटन भारत के तत्कालीन प्रधानमंत्री पं. जवाहर लाल नेहरू ने दिसंबर, 1963 में किया।
इवान स्पीगल

इवान थॉमस स्पीगल एक अमेरिकी इंटरनेट व्यवसायी हैं। यह एक अमेरिकी तकनीकी कंपनी स्नैप इंक के संस्थापक और सीईओ हैं। इस कंपनी को इन्होंने स्नैपचैट इंक के नाम से शुरू किया था। इसे शुरू करने में स्टैनफोर्ड विश्वविद्यालय में पढ़ने वाले बॉबी मुर्फी और रिगी ब्राउन ने भी इनका साथ दिया था। इवान का जन्म कैलिफोर्निया में मेलिसा थॉमस और जॉन स्पीगल के घर हुआ था। इनके माता-पिता दोनों ही वकील हैं। इनकी शिक्षा स्टैनफोर्ड विश्वविद्यालय में हुई थी।
बागमती प्रदेश

२० सितम्बर २०१५ को लागू हुए संविधान के अनुसार नेपाल में ७ नए प्रदेश बनाने का प्रावधान है। बाग्मती प्रदेश नेपाल के ७ प्रदेशों में से एक है। बाग्मती प्रदेश अधिकतर पहाड़ी और हिमालयी क्षेत्र में फैला हुआ है। इस प्रदेश का सिर्फ १ जिला दक्षिण में आकर भारत से सटा हुआ है। नेपाल कि राष्ट्रीय राजधानी भी इसी प्रदेश में आता है। इस प्रदेश में 13 जिले हैं:
भारतीय स्वतंत्रता अधिनियम १९४७

भारतीय स्वतंत्रता अधिनियम १९४७ (Indian Independence Act 1947) युनाइटेड किंगडम की पार्लियामेंट द्वारा पारित वह विधान है जिसके अनुसार ब्रिटेन शासित भारत का दो भागों (भारत तथा पाकिस्तान) में विभाजन किया गया। यह अधिनियम 4 जुलाई 1947 को ब्रिटिश संसद में पेश हुआ और 18 जुलाई 1947 को स्वीकृत हुआ और १५ अगस्त १९४७ को भारत बंट गया। भारतीय संवैधानिक विकास के क्रम में अनेक विधेयक ब्रिटिश संसद ने पारित किए लेकिन सन् 1947 का भारतीय स्वतंत्रता अधिनियम[मृत कड़ियाँ] ब्रिटिश संसद द्वारा भारत के लिए अंतिम किन्तु सबसे अत्यधिक महत्वपूर्ण अधिनियम था। भारतीय स्वाधीनता अधिनियम द्वारा भारत ने 200 वर्ष से चल रहा ब्रिटिश शासन से मुक्ति प्राप्त की।माउंटबेटन योजना के अंतरगत माउंटबेटन को भारत के विभाजन और सत्ता के त्वरित हस्तान्तरण के लिए भारत भेजा गया। 3 जून 1947 को माउंटबेटन ने अपनी योजना प्रस्तुत की जिसमे भारत की राजनीतिक समस्या को हल करने के विभिन्न चरणों की रुपरेखा प्रस्तुत की गयी थी। प्रारम्भ में यह सत्ता हस्तांतरण विभाजित भारत की भारतीय सरकारों को डोमिनियन के दर्जे के रूप में दी जानी थीं। ब्रिटिश सरकार ने भारतीय स्वतंत्रता अधिनियम, 1947 को जुलाई 1947 में पारित कर दिया। इसमें ही वे प्रमुख प्रावधान शामिल थे जिन्हें माउंटबेटन योजना द्वारा आगे बढ़ाया गया था। सभी राजनीतिक दलों ने माउंटबेटन योजना को स्वीकार कर लिया। सर रेडक्लिफ की अध्यक्षता में दो आयोगों का ब्रिटिश सरकार ने गठन किया जिनका कार्य विभाजन की देख-रेख और नए गठित होने वाले राष्ट्रों की अन्तर्राष्ट्रीय सीमाओं को निर्धारित करना था। स्वतंत्रता के समय भारत में 565 छोटी और बड़ी रियासतें थीं। भारत के प्रथम गृहमंत्री सरदार वल्लभ भाई पटेल जी ने इस सन्दर्भ में कठोर नीति का पालन किया। 15 अगस्त 1947 तक जम्मू कश्मीर, जूनागढ़ व हैदराबाद जैसे कुछ अपवादों को छोड़कर सभी रियासतों ने विलय पत्र पर हस्ताक्षर कर दिए थे। गोवा पर पुर्तगालियों और पुदुचेरी पर फ्रांसीसियों का अधिकार था
देवेन्द्र झाझड़िया

देवेन्द्र झाझड़िया (जन्म; १० जून १९८१) एक भारतीय पैरालंपिक खिलाड़ी है।  ये पैरालंपिक में दो स्वर्ण पदक जीतने वाले पहले भारतीय पैरालिंपियन है। 2004 पैरालंपिक एथेंस में उन्होंने पहला स्वर्ण पदक जीता था रियो डी जनेरियो, 2016 ग्रीष्मकालीन पैरालंपिक खेल में, उन्होंने अपने पहले रिकॉर्ड को बेहतर बनाते हुए, एक ही आयोजन में दूसरा स्वर्ण पदक जीता। देवेन्द्र को फिलहाल पैरा चैंपियंस कार्यक्रम के माध्यम से गो एसपोर्ट फाउंडेशन द्वारा समर्थित किया जा रहा है। देवेन्द्र झाझड़िया का जन्म १९८१ में जाट परिवार में हुआ था और वह भारतीय राजस्थान के चुरू जिले से है। आठ वर्ष की उम्र में, एक पेड़ पर चढ़कर उन्होंने एक लाइव इलेक्ट्रिक केबल को छुआ था ,उसके इलाज किया जा रहा था लेकिन डॉक्टर ने उनके बाएं हाथ को काटने को कहा था। एक स्कूल के आयोजन में उनकी प्रतिभा की पहचान कोच आर डी शर्मा ने की थी। गुरु आर डी शर्मा को द्रोणाचार्य पुरस्कार से भी सम्मानित किया जा चुका है। उन्होंने अपने व्यक्तिगत कोच आर डी सिंह को २००४ पैरालंपिक स्वर्ण पदक के लिए श्रेय दिया और कहा "वह मुझे बहुत सलाह देते हैं और प्रशिक्षण के दौरान मेरी मदद करते हैं"| २००२ में देवेंद्र झाझड़िया ने दक्षिण कोरिया में ८ वीं FESPIC खेलों में पहला स्वर्ण पदक जीता था। जबकि २००३ में इन्होंने एथेंस में भारत का प्रतिनिधित्व  करने वाले अपने पहले पैरालम्पिक खेलों के लिए अर्हता प्राप्त की। खेल में उन्होंने ६२.१५ मीटर की दूरी के साथ एक नया विश्व रिकॉर्ड बना दिया था इससे पहले का रिकॉर्ड था ५९.७७ था। इसके अलावा सफलताएं ल्योन, फ्रांस में भारतीय दंड संहिता एथलेटिक्स विश्व चैंपियनशिप में २०१३ में आया, जब उन्होंने एफ ४६ भाला फेंक में स्वर्ण पदक जीता था। इसके बाद दक्षिण कोरिया में इंचियॉन में २०१४ एशियाई पैरा खेलों में रजत पदक जीता।  भारतीय रेल के एक पूर्व कर्मचारी झाझड़िया वर्तमान में भारतीय खेल प्राधिकरण के साथ कार्यरत है। उनकी पत्नी मंजू, एक पूर्व राष्ट्रीय स्तर पर कबड्डी खिलाड़ी है। उनकी एक बेटी, जिया और एक पुत्र, कवियन है।
भारत 22

भारत 22 एक नया एक्सचेंज ट्रेडेड फंड (ईटीएफ) है जिसका उद्घाटन ४ अगस्त २०१७ को भारत के तत्कालीन केन्द्रीय वित्त मंत्री श्री अरुण जेटली ने किया। ‘भारत 22’ में केन्द्रीय सार्वजनिक क्षेत्र उपक्रमों (सीपीएसई), सार्वजनिक क्षेत्र के बैंकों के 22 शेयर शामिल हैं। पोर्टफोलियो विविधता से भरे इस ईटीएफ में छह सेक्टर (बुनियादी सामग्री, ऊर्जा, वित्त, एफएमसीजी, औद्योगिक इकाइयां एवं उपयोगिता उपक्रम) शामिल हैं। १४ नवंबर २०१७ को इसे निवेशकों के लिए खोला गया था।
नरिंदर नाथ वोहरा

नरिंदर नाथ वोहरा (जन्म 5 मई 1936) भारतीय प्रशासनिक सेवा (आइएएस) के सेवानिवृत्त अधिकारी एवं जम्मू और कश्मीर राज्य के वर्तमान राज्यपाल हैं। वोहरा 28 जून 2008 से इस पद पर हैं और इन्होने यह पदभार एस के सिन्हा के परवर्ती के रूप में ग्रहण किया था। वोहरा, के कार्यकाल के दौरान गुलाम नबी आजाद, उमर अब्दुल्ला, मुफ़्ती मुहम्मद सईद तथा महबूबा मुफ़्ती (वर्तमान) के रूप में जम्मू कश्मीर में चार मुख्यमंत्री बदल चुके हैं।
शेफ (२०१७ फ़िल्म)

शेफ एक आगामी राजा कृष्ण मेनन द्वारा निर्देशित हिंदी फिल्म है। इसमे मुख्य भूमिका में सैफ अली खान और पद्म प्रिया है।  यह फ़िल्म 2014 में आई हॉलीवुड फिल्म शेफ की पुननिर्मित फ़िल्म है।
आबिद हुसैन (राजनयिक)

आबिद हुसैन (२६ दिसंबर १९२६ - २१ जून २०१२) एक भारतीय अर्थशास्त्री, सरकारी नौकर और राजनयिक थे। वह १९९० से १९९२ तक संयुक्त राज्य अमेरिका में भारत के राजदूत थे। वे १९८५ से १९९० तक योजना आयोग के सदस्य थे। उन्हें सन १९८८ में भारत सरकार द्वारा प्रशासकीय सेवा के क्षेत्र में पद्म भूषण से सम्मानित किया गया था। ये दिल्ली राज्य से हैं।
डोकलाम विवाद 2017

2017 का डोकलाम विवाद, डोकलाम (चीनी: 洞朗) में एक सड़क निर्माण को लेकर, भारतीय सशस्त्र बलों और चीन की पीपुल्स लिबरेशन आर्मी के बीच जारी सैन्य सीमा गतिरोध को संदर्भित करता है। 16 जून, 2017 को इस गतिरोध की शुरुआत हुई, जब करीब 300 से 270 भारतीय सैनिक दो बुलडोज़र्स के साथ भारत-चीन सीमा पार कर पीएलए को डोकलाम में सड़क बनाने से रोक दिया। 9 अगस्त, 2017 को, चीन ने दावा किया कि केवल 53 भारतीय सैनिक और एक बुलडोजर अभी भी डोकलाम में हैं। जबकि भारत ने इस दावे को नकारते हुये कहा है कि उसके अभी भी वहाँ करीब 300-350 सैनिक उपस्थित है। सितम्बर माह में प्रस्तावित ब्रिक्स शिख्स्र सम्मेलन से थोडा ही पहले २८ अगस्त २०१७ को दोनों देशों ने अपनी सेनाएं पीछे हटाने का निर्णय लिया।  समस्या को सुलझाने के कुछ हफ्ते बाद, चीन ने 500 सैनिकों के साथ फिर से सड़क निर्माण शुरू कर दिया है। डोकलाम विवाद का मुख्य कारण उसकी अवस्थिति है। यह एक ट्राई-जंक्शन है, जहाँ भारत, चीन और भूटान कि सीमा मिलती है। वैसे तो भारत का इस क्षेत्र पर कोई दावा नहीं है। दरअसल इस क्षेत्र को लेकर चीन भूटान के बीच में विवाद है। वर्तमान में यहाँ चीन का कब्जा है और भूटान उस पर दावा करता है। भूटान और भारत के बीच 1949 से ही परस्पर विश्वास और स्थायी दोस्ती का करीबी संबंध है। दोनों देशों के बीच सैन्य सहयोग का करार है। 2007 में भारत और भूटान द्वारा हस्ताक्षर किए गये मैत्री संधि के अनुच्छेद 2 में कहा गया है: "भूटान और भारत के बीच घनिष्ठ दोस्ती और सहयोग के संबंधों को ध्यान में रखते हुए, भूटान की साम्राज्य की सरकार और भारत गणराज्य की सरकार निकट सहयोग करेगी अपने राष्ट्रीय हितों से संबंधित मुद्दों पर एक दूसरे के साथ है।" 1988 के बाद से चीन भूटान के कुछ क्षेत्र पर अतिक्रमण करता आ रहा है। लेकिन डोकलाम में अभी तक पीएलए की कोई स्थायी उपस्थिति नहीं थी। पहली बार, चीन डोकोला से ज़ूमली में भूटान आर्मी शिविर की ओर एक सपाट सड़क का निर्माण कर रहा है। चुकि यह कार्य उसने पहले भी कर चुका है और भूटान विरोध करने में सक्षम नहीं दिखा। और यह स्पष्ट भी है कि भूटानी पीएलए के सैनिकों को निर्माण बंद कराने की स्थिति में नहीं हैं, भले ही उन्होंने चीनी पक्ष को जमीनी और राजनयिक चैनलों के माध्यम से कई बार विरोध जता चुका है, कि भूटानी क्षेत्र के अंदर सड़क का निर्माण पहले के समझौतों का उल्लंघन है। इस क्षेत्र को लेकर भारत के पास दो प्रमुख मुद्दे हैं, जो भारत के लिये प्रत्यक्ष चिंता का कारण बना हुआ हैं। चीन एकतरफा ट्राई-जंक्शन बिंदु बदल रहा हैं। भारत इसे 2012 के एक आपसी समझोतें का उल्लंघन मानता है। जैसा कि विदेश मंत्रालय के वक्तव्य में उल्लेख किया गया है कि चीन के सड़क बनाने से इलाके की मौजूदा स्थिति में अहम बदलाव आएगा, भारत की सिक्युरिटी के लिए ये गंभीर चिंता का विषय है। रोड लिंक से चीन को भारत पर एक बड़ी सैन्य लाभ हासिल होगी। इससे पूर्वोत्तर राज्यों को भारत से जोड़ने वाला कॉरिडोर चीन की जद में आ जाएगा। जहाँ चीन का मानना है कि इस क्षेत्र पर उनका अधिकार है, और यह रोड उसके तिब्बत-सिल्क रोड का एक हिस्सा है, भारत को तुरन्त पीछे हटना होगा। वही भारत और भूटान चाहते है कि जब तक इस विवादित क्षेत्र का कोई फैसला नहीं होता रोड निर्माण का कार्य रोकना चाहिये एवं भविष्य में वहाँ किसी भी प्रकार का निर्माण न किया जाये।
डेनिस कॉम्पटन

डेनिस चार्ल्स स्कॉट कॉम्पटन (अंग्रेज़ी: Denis Compton, 23 मई 1918 - 23 अप्रैल 1997) अंग्रेज क्रिकेट खिलाड़ी थे जो 78 टेस्ट मैचों में खेलें। काउंटी क्रिकेट में वो मिडलसेक्स की तरफ से खेलते थे। वह चुनिंदा 25 खिलाड़ियों में से एक हैं जिन्होंने प्रथम श्रेणी क्रिकेट में 100 या उससे ज्यादा शतक बनाए हैं। 2009 में कॉम्पटन को मरणोपरांत आईसीसी क्रिकेट हॉल ऑफ फेम में शामिल किया गया था। 1937 से 1957 तक चले अपने अंतर्राष्ट्रीय करियर में उन्होंने 78 टेस्ट खेलें जिसमें उन्होंने 17 शतक की मदद से 50.06 की औसत से 5807 रन बनाए। प्रथम श्रेणी में उनके नाम 515 मैच में 38,942 रन है। उन्होंने 622 विकेट भी लिये।
प्रदीप नरवाल

प्रदीप नरवाल (अंग्रेज़ी: Pardeep Narwal) (१९९० ,हरियाणा, भारत ) में जन्मे एक भारतीय कबड्डी खिलाड़ी है। प्रदीप नरवाल प्रो कबड्डी लीग में पटना की फ्रेंचाइजी पटना पाइरेट्स के लिए खेलते है।